Source: http://frf.ro/echipa-frfro/iai-csm-poli-iasi-a-castigat-cupa-lucian-sanmartean-id22661.html
Timestamp: 2018-02-18 19:42:23+00:00

Document:
IAȘI | CSM Poli Iaşi a câştigat Cupa Lucian Sânmărtean | Echipa FRF.ro
IAȘI | CSM Poli Iaşi a câştigat Cupa Lucian Sânmărtean
publicat Joi, 17 August 2017 • Narcis Pohoață (Iași)
Bistrița a fost week-end-ul trecut gazda celui mai puternic turneu pentru copii „Cupa Lucian Sânmărtean”. Competiţia a fost organizată de clubul ACS Transilvania Bistriţa, pe stadionul „Jean Pădureanu”. .
La categoria 2008 au participat 12 echipe împărţite în trei grupe, iar la final pe primul loc s-a clasat CSM Politehnica Iaşi, cu victorii pe linie.
În grupa C, elevii prof. Mihai Drăgoi au obţinut trei victorii categorice: 6-0 cu Viitorul Ungheni (goluri Giurgiuveanu Emy-2, Ilie Vlad, Ciapă Matei, Timofte Faby, Donac Andrei), 8-1 cu Primavera Satu Mare (Ilieş Seby-3, Formagiu Flavius, Ciapă Matei, Timofte Fabyany, Giurgiuveanu Emy, Ilie Vlad) şi 4-0 cu Ardealul Bistriţa Năsăud (Timofte Fabyany, Ciapă Matei, Bejenariu Denis, Donac Andrei).
Ieşenii s-au calificat de pe primul loc în grupa pentru locurile 1-3, alături de câştigătoarele celorlalte grupe.
Şi în această grupă, CSM Poli s-a impus fără probleme, înregistrând două victorii fără să primească gol: 4-0 cu Luceafărul Cluj (Ciapă Matei-2, Timofte Fabyany, Ilieş Seby), respectiv 2-0 cu Transilvania Bistriţa Năsăud (Timofte Fabyany-2). Echipa ieşeană a încheiat turneul pe locul I, cu 5 victorii din 5 meciuri jucate, şi cu un golaveraj impresionant, 24-1!
Clasament final categoria 2008: 1. CSM Politehnica Iaşi, 2. Transilvania Bistriţa Năsăud, 3. Luceafărul Cluj.
La final, căpitanul echipei ieşene, Timofte Fabyany, a primit „trofeul Lucian Sânmărtean” acordat pentru cel mai bun jucător al turneului.
Antrenorul Mihai Drăgoi a deplasat la turneu un lot format din următorii jucători: Formagiu Darius, Formagiu Flavius, Bejenariu Denis, Donac Andrei, Ilie Vlad, Giugiuveanu Emy, Ciapă Matei, Profir Rareş, Babuta Radu, Ilieş Seby, Timofte Fabyany.
Antrenorul echipei ieşene, Mihai Drăgoi, s-a declarat mulţumit de evoluţia elevilor săi, care au învins cu un scor categoric campioana Luceafărul Cluj. “Am fost invitați la foarte multe competiții în vacanța de vară. După o analiză atentă, am ales Cupa Lucian Sânmărtean, pe care am considerat-o cea mai benefică pentru copiii din cadrul clubului nostru. Chiar dacă a fost foarte cald, ne-am bucurat de un turneu reuşit. Au fost prezente echipe foarte bune, iar nivelul turneului a fost extrem de puternic. Am jucat împotriva campioanei României, Luceafărul Cluj şi am reuşit să o învingem cu un categoric 4-0. Îi mulțumim și lui Lucian Sânmărtean, care ne-a premiat și ne-a felicitat la finalul turneului. Acesta s-a arătat impresionat de jocul echipei noastre, dar mai ales de atacantul Timofte Fabyany, care a primit titlul de cel mai bun jucător al turneului”, a declarat antrenorul Mihai Drăgoi.
TAG-uri: bistrita , cupa lucian sânmărtean , csm poli iasi , juniori , turneu

References: CSM 
 CSM 
 CSM 
 CSM 
 CSM 
 csm